Pompierii timişeni intervin, joi seara, pentru o misiune de căutare-salvare a unei persoane care ar fi căzut în Canalul Bega, în apropierea Catedralei Mitropolitane din Timişoara, scrie AGERPRES.
Pompierii timişeni au fost alertaţi cu privire la faptul că o persoană este probabil căzută în Canalul Bega, pe strada Tudor Vladimirescu din Timişoara. Au fost alertate Detaşamentele 1 şi 2 de Pompieri din Timişoara, iar la faţa locului are loc o intervenție cu două autospeciale echipate cu două bărci, un echipaj cu doi scafandri, un echipaj SMURD şi un balon de iluminat, precizează o informare a Biroului de presă al Inspectoratului pentru Situaţii de Urgenţă (ISU) Timiş.
De asemenea, pentru această intervenție de căutare-salvare pe Bega sunt dislocate cinci bărci şi baloane de iluminat din cadrul celorlalte subunităţi de intervenţie ale ISU Timiş.
Misiunea este una dinamică, mai menţionează sursa citată.